30. ΥΓΕΙΟΝΟΜΙΚΗ ΚΑΙ ΑΓΟΡΑΝΟΜΙΚΗ ΔΙΑΤΑΞΙΣ υπ' αριθ. 57 της 26 Αυγ./4 Σεπτ. 1968 (ΦΕΚ Β' 432) Περί των όρων συγκροτήσεως και λειτουργίας των αρτοποιείων και πρατηρίων άρτου. ΟΙ ΥΠΟΥΡΓΟΙ ΕΜΠΟΡΙΟΥ ΚΑΙ ΚΟΙΝΩΝΙΚΗΣ ΠΡΟΝΟΙΑΣ Έχοντες υπ' όψιν: 1)…………………………………………………. 9)Την ανάγκην εξασφαλίσεως της καλής παρασκευής, συντηρήσεως και διαθέσεως των προϊόντων αρτοποιΐας, προς εξυπηρέτησιν και προστασίαν της καταναλώσεως. Συμπληρούντες και τροποποιούντες τας υπ' αριθ. 71/67 Αγορανομικήν διάταξιν και υπ' αριθ. Γιγ/6001/57 Υγειονομικήν τοιαύτην, αποφασίζομεν και διατάσσομεν: Άρθρ.1.-1.Τα μετά την ισχύν του Α.Ν. 207/67 ιδρυθέντα άνευ μηχανολογικής αδείας ιδρύσεως ή λειτουργίας αρτοποιεία ως και τα εφ' εξής ιδρυόμενα, εφ' όσον δια την ίδρυσίν των δεν απαιτείται κατά τας κειμένας διατάξεις η έκδοσις τοιαύτης (μηχανολογικής) αδείας, δέον να περιλαμβάνωσιν εντός ενιαίας οικοδομής τα κατά το Π.Δ. 25.8.34, ως ετροποποιήθη ή συνεπληρώθη μεταγενεστέρως, διαμερίσματα και χώρους, ως ταύτα περιγράφονται εν αυτώ προς διασφάλισιν της ομαλής λειτουργίας αυτών, της συντηρήσεως των χρησιμοποιουμένων πρώτων υλών και λοιπών ειδών, της υγιεινής παρασκευής και συντηρήσεως των παραγομένων προϊόντων και των απαραιτήτων όρων υγιεινής των εν αυτοίς εργαζομένων, κατά τα ειδικώτερον οριζόμενα υπό του άρθρ.52 του Υγειονομικού Κανονισμού, της υπ' αριθ. Γιγ/3300/16.3.1967 Υγειονομικής Διατάξεως και της υπ' αριθ. 71/1957 Αγορανομικής Διατάξεως και συμφώνως προς τας επιδιώξεις του Α.Ν. 80/67 επρί εκσυγχρονισμού των αρτοποιείων. 2.Τα προ της ισχύος του ως άνω Π.Δ/τος ιδρυθέντα αρτοποιεία, δύνανται να συνεχίσωσι την λειτουργίαν αυτών έστω και μη διαθέτοντα τους κατά την προηγουμένην παράγραφον χώρους, εφ' όσον οι εκμεταλλευόμενοι ταύτα επιφέρωσιν εις αυτά τας εφικτάς βελτιώσεις ευπρεπισμού και καθαριότητος κατά τας υποδείξεις της οικείας Υγειονομικής Υπηρεσίας. 3.Αρτοποιεία εφοδιασθέντα δια της υπό του Π.Δ. 25.8.1934 προβλεπομένης μηχανολογικής αδείας, δι' άτινα δεν απαιτείται ανανέωσις της αδείας των ταύτης, ούτε χορήγησις νέας εν περιπτώσει επεκτάσεως, ανακαινίσεως ή διαρρυθμίσεως αυτών, δέον όπως διατηρώσιν εις πάσαν περίπτωσιν τους υπό του Δ/τος τούτου καθοριζομένους χώρους και διαμερίσματα. «4.Εις τα διαθέτοντα τους κατά τας παρ.1 και 3 της παρούσης χώρους, ως και εις τα βελτιούμενα κατά τας διατάξεις της υπ' αριθ. 2 παραγράφου αρτοποιεία, επιτρέπεται η πώλησις πάντων των προβλεπομένων τύπων άρτου, αρτιδίων, αρτοσκευασμάτων πάσης φύσεως και ειδών κουλουροποιΐας. Ως είδη κουλουροποιΐας νοούνται τα κουλούρια εν γένει, (κουλούρια κοινά, κουλουράκια γλυκά, σμυρνέϊκα και άλλα παρεμφερή), παξιμάδια γενικώς βουτήματα, τσουρέκια, κουραμπιέδες, μελομακάρονα. Η πώλησις ειδών ζαχαροπλαστικής, γαλακτοκομικών προϊόντων και εμφιαλομένων ποτών επιτρέπεται δια τα προ της 4ης Σεπτ. 1968 λειτουργούντα αρτοποιεία, εφ' όσον ο χώρος του πρατηρίου κρίνεται κατάλληλος υπό της Υγειονομικής Υπηρεσίας και είναι εξωπλισμένα δια καταλλήλου ψυγείου. Δια τα μετά την 4ην Σεπτ. 1968 ιδρυθέντα αρτοποιεία προς χορήγησιν αδείας πωλήσεως των ανωτέρω αναφερομένων ειδών απαιτείται επί πλέον χώρος του απαιτουμένου δια το πρατήριον άρτου του αρτοποιείου, τουλάχιστον 15 τ.μ., ως και αι λοιπαί προϋποθέσεις του προηγουμένου εδαφίου». Η παρ.4 αντικατεστάθη ως άνω δια της υπ' αριθ. Α2-8812 της 31 Αυγ./23 Σεπτ. 1978 (ΦΕΚ Β' 815) απόφ. Υπ. Εμπορίου και Κοιν. Υπηρεσιών (Αγοραν. και Υγειονομ. Διάταξις αριθ. 80). 5.Δια την ίδρυσιν πρατηρίου άρτου απαιτείται χώρος 7 τουλάχιστον τ.μ. σαφώς διαχωρισμένος και απολύτως ανεξάρτητος. Τα μη διαθέτοντα τον χώρον τούτον πρατήρια, ως και έτερα καταστήματα, ως εν άρθρ.16 της υπ' αριθ. 71/67 Αγορανομικής διατάξεως αναφέρονται, δύνανται να πωλώσι τα υπ' αυτών διατιθέμενα είδη αρτοποιείου μόνον εν συσκευασία ως αύτη προβλέπεται υπό των κειμένων διατάξεων. Η Α.Δ. 71/67 κατηργήθη υπό της Α.Δ. 46/69 και αύτη υπό της Α.Δ. 2/72, ης βλ. ήδη άρθρ.135 (τομ. 5Α σελ. 555). 6.Τα προ της ισχύος της υπ. αριθ. 71/67 Αγορανομικής Διατάξεως ιδρυθέντα πρατήρια άρτου δύνανται να συνεχίσωσι την λειτουργίαν αυτών έστω και αν δεν διαθέτουσι τον κατά την προηγουμένην παράγραφον απαιτούμενον χώρον, εφ' όσον διαρυθμισθώσι και ανακαινισθώσι κατά τας υποδείξεις της οικείας Υγειονομικής Υπηρεσίας. 7.Τα πρατήρια άρτου δέον να πληρώσι τας κατά τας κειμένας διατάξεις προϋποθέσεις υγιεινής λειτουργίας και καθαριότητος, προσέτι δε να διαθέτωσι ένα νιπτήρα μετά πλήρους αποχετεύσεως. (Αντί για τη σελ. 112,01) Σελ. 112,01(α) Τεύχος 693-Σελ.51 Αρτοποιεία 5.Γ.α.30 8.Δια την συνέχισιν της λειτουργίας των μετά την 1ην Αυγ. 1967 ιδρυθέντων αρτοποιείων ή πρατηρίων άρτου, ως και δια την έναρξιν λειτουργίας των εφεξής ιδρυομένων τοιούτων, δέον να πληρώνται άπασαι αι κατά τας κειμένας διατάξεις και τας δ/ξεις της παρούσης απαιτούμεναι προϋποθέσεις. Προς πιστοποίησιν τούτου δέον οι ενδιαφερόμενοι να υποβάλωσι δια μεν την περιφέρειαν τ. Δ/σεως Πρωτευούσης εις το Υπουργείον Εμπορίου 3ην Δ/νσιν Αγορανομίας, δια δε τας λοιπάς περιφερείας εις την οικείαν Υπηρεσίαν ή Εποπτείαν Εμπορίου του αυτού Υπουργείου, αίτησιν μετά των κάτωθι δικαιολογητικών: α)Στοιχεία αποδεικνύοντα την ακριβή τοποθεσίαν του αρτοποιείου ή πρατηρίου άρτου τον ιδιοκτήτην του ακινήτου, ως και τον εκμεταλλευόμενον την επιχείρησιν (τίτλοι ιδιοκτησίας, μισθωτήριον, εταιρικόν κλπ.). β)Αντίγραφον της σχετικής μηχανολογικής αδείας λειτουργίας του αρτοποιείου ή εφ' όσον δεν απαιτείται τοιαύτη, βεβαίωσις της οικείας Μηχανολογικής Υπηρεσίας του Υπ. Βιομηχανίας εξ ης να προκύπτη προκειμένου μεν περί αρτοποιείου αα)ότι οι χώροι και τα διαμερίσματα αυτού είναι σύμφωνα προς τας διατάξεις του από 25.8.1934 Π.Δ/τος, ββ)ο αριθμός και ο τύπος των κλιβάνων (εμμέσου ή αμέσου θερμάνσεως ή κυκλοθερμικοί) και η δυναμικότης παραγωγής αυτών, γγ)αι λοιπαί μηχανικαί εγκαταστάσεις, δδ)το είδος των χρησιμοποιουμένων καυσίμων υλών, προκειμένου δε περί πρατηρίου άρτου ότι τούτο διαθέτει τον κατά την παρ.5 της παρούσης χώρον. γ)Βεβαίωσιν της οικείας Υγειονομικής Υπηρεσίας εξ ης να προκύπτη ότι πληρούνται άπασαι αι υπό των κειμένων διατάξεων προβλεπόμεναι υγειονομικαί προϋποθέσεις. Η προθεσμία υποβολής της ανωτέρω αιτήσεως δια τα ήδη λειτουργούντα αρτοποιεία και πρατήρια άρτου ορίζεται (δίμηνος). Η ανωτέρω προθεσμία υποβολής των αιτήσεων μετά των δικαιολογητικών παρετάθη μέχρι 31 Δεκ. 1968 δια της υπ' αριθ. 71 της 24 Οκτ./6 Νοεμ. 1968 (ΦΕΚ Β' 593) Υγειονομικής και Αγορανομικής Διατάξεως. Επί της ανωτέρω αιτήσεως χορηγείται, μετ' έλεγχον των δικαιολογητικών, παρά του Υπουργού Εμπορίου ή του οικείου Νομάρχου, αναλόγως της κατά τ' ανωτέρω περιφερείας υποβολής ταύτης η έγκρισις λειτουργίας του αρτοποιείου ή πρατηρίου άρτου. Δια πάσαν μεταβολήν των όρων λειτουργίας του αρτοποιείου ή πρατηρίου άρτου απαιτείται νέα έγκρισις. Σελ.112,02(α) Τεύχος 693-Σελ. 52 Άρθρ.2.-Οι παραβάται της παρούσης ισχυούσης καθ' άπασαν την Επικράτειαν από της ανακοινώσεώς της δια του Τύπου, διώκονται και τιμωρούνται κατά τας διατάξεις του Ποινικού Νόμου ή του εν ισχύϊ Αγορανομικού Κώδικος. Δημοσιευθήτω δια της Εφημερίδος της Κυβερνήσεως και ανακοινωθήτω δια του Τύπου. Ο Υγειονομικός Κανονισμός ως και η υπ' αριθ. Γιγ/6001/1967 Απόφασις Υπ. Κοινων. Προνοίας παρατίθενται εις τομ. 34Α Θέμα Δβ (αριθ. 1 και 6). 